Diari Oficial de la Generalitat Valenciana


Sumari del DOGV 7261, del 25-04-2014 (2014/3723)

RESOLUCIÓ de 24 d'abril de 2014, de la directora general del Secretariat del Consell i Relacions amb Les Corts, per la qual es disposa la publicació de l'addenda per la qual es prorroga el conveni de col·laboració subscrit el 16 de desembre de 2011 entre el Ministeri d'Educació i la Generalitat per al finançament de places públiques del primer cicle d'Educació Infantil en el marc del Pla Educa3 l'any 2011.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7261

Data del DOGV
:   25-04-2014

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2014/3723


Data del document
:   24-04-2014

Organisme emissor
:   Conselleria de Presidència i Agricultura, Pesca, Alimentació i Aigua

Tipus de document
:   Resolució

Descriptors 

:   * Conselleria de Presidència i Agricultura, Pesca, Alimentació i Aigua

RESOLUCIÓ de 24 d'abril de 2014, de la directora general del Secretariat del Consell i Relacions amb Les Corts, per la qual es disposa la publicació de l'addenda per la qual es prorroga el conveni de col·laboració subscrit el 16 de desembre de 2011 entre el Ministeri d'Educació i la Generalitat per al finançament de places públiques del primer cicle d'Educació Infantil en el marc del Pla Educa3 l'any 2011. [2014/3723]  
El Ministeri d'Educació, Cultura i Esport i la Generalitat han subscrit, prèvia tramitació reglamentària, el 27 de febrer de 2014, l'addenda per la qual es prorroga el conveni de col·laboració subscrit el 16 de desembre de 2011 entre el Ministeri d'Educació i la Generalitat per al finançament de places públiques del primer cicle d'Educació Infantil en el marc del Pla Educa3 l'any 2011.  
En compliment del que establix l'article 8.2 de la Llei de Règim Jurídic de les Administracions Públiques i del Procediment Administratiu Comú, procedix la publicació en el Diari Oficial de la Comunitat Valenciana de l'esmentada addenda, que ha quedat inscrita en el Registre de Convenis de la Generalitat amb el número 464/2014 i que figura com a annex d'esta resolució.  
  
Valencia, 24 d'abril de 2014.- La directora general del Secretariat del Consell i Relacions amb Les Corts: Marta Martí Arador.  
  
  
ADDENDA per la qual es prorroga eL CONVENI DE COL·LABORACIÓ subscrit el 16 de desembre de 2011 entre EL MINISTERI D'EDUCACIÓ I LA COMUNITAT vALENCIANA per al FINANÇAMENT DE PLACES PÚBLIQUES DEL PRIMER CICLE D'EDUCACIÓ INFANTIL EN EL MARC DEL PLA EDUCA3 l'any 2011  
  
Madrid, 27 de febrer de 2014  
  
REUNITS  
D'una part, José Ignacio Wert Ortega, com a ministre d'Educació, Cultura i Esport, en virtut del Reial Decret 1826/2011, de 21 de desembre, i fent ús de la competència establida en la disposició addicional tretze de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4 1999/, de 13 de gener.  
I d'una altra part, en representació de la Comunitat Valenciana, M.ª José Catalá Verdet, com a consellera d'Educació, Cultura i Esport de la Comunitat Valenciana, nomenada pel Decret del president 20/2012, de 7 de desembre, que actua en l'exercici de les facultats que li conferix el Consell de la Generalitat de la Comunitat Valenciana i està facultada per a la firma d'este conveni per l'Acord del Consell de la Generalitat de 11 de novembre de 2011.  
Ambdós parts es reconeixen mútuament la capacitat jurídica suficient per a subscriure la present addenda, i a este efecte  
  
EXPOSEN  
Que amb data 16 de desembre de 2011, el Ministeri d'Educació i la Comunitat Valenciana van subscriure el Conveni per al finançament de places públiques del primer cicle d'Educació Infantil en el marc del Pla Educa3, l'any 2011.  
Amb data 27 de desembre de 2013, el Consell de Ministres acorda la modificació de l'Acord del Consell de Ministres de 27 de maig de 2011 pel qual s'aproven els criteris de distribució del crèdit, així com la distribució resultant per a l'aplicació l'any 2011 del Pla d'Extensió i Impuls del Primer Cicle d'Educació Infantil Educa3, aprovats per la Conferència Sectorial d'Educació. Este acord permet la suspensió de la vigència dels convenis subscrits en execució del mencionat acord i la modificació del termini de les actuacions pendents.  
  
La mencionada suspensió produirà efectes fins al 28 de febrer de 2014, termini establit per a la formalització de la pròrroga, la qual cosa permetrà, quan queden acreditades les actuacions pendents i complits els tràmits exigits, l'ampliació del termini de les actuacions pendents d'executar fins al 31 de desembre de 2014.  
Així mateix, en l'Acord de Consell de Ministres de data 27 de desembre de 2013 es modifica l'apartat «Compromisos de l'Administració educativa» de l'annex, i queda redactat de la manera següent:  
«Compromisos de l'Administració educativa.  
Per a rebre el crèdit corresponent, les administracions educatives hauran de subscriure un conveni de col·laboració amb el Ministeri d'Educació en què es plasmen els compromisos següents:  
- Crear el nombre de places d'Educació infantil que es determine, calculada d'acord amb la quantitat aportada.  
- Posar en funcionament les places creades en la data que es fixe en el conveni, que no podrà excedir el 31 de desembre de 2014.»  
De conformitat amb el que s'ha exposat anteriorment, ambdós parts acorden subscriure una addenda al conveni, d'acord amb les següents  
  
CLÀUSULES  
La clàusula sexta del conveni firmat amb data 16 de desembre de 2011 queda redactada de la manera següent:  
Les escoles infantils a què es referix este conveni de col·laboració hauran d'estar en funcionament abans del 31 de desembre de 2014.  
  
La primera frase de la clàusula deu queda redactada de la manera següent:  
El present conveni tindrà vigència des del dia de la firma fins al 31 de desembre de 2014.  
La clàusula sèptima del conveni sobre aportacions econòmiques establix que el Ministeri d'Educació aportarà la quantitat de 3.472.891 euros per a la creació de places del primer cicle d'Educació Infantil a la Comunitat Valenciana, en els termes fixats en este, a càrrec de l'aplicació pressupostària 87.39.745J.198.85 del Pressupost General de l'Estat de l'any 2011. En data 31 de desembre de 2013, la Comunitat Valenciana té compromés un import de 3.439.085,65 euros corresponent a l'oferta de places que s'arreplega en l'annex adjunt.  
  
Així mateix, només podran prorrogar-se les actuacions arreplegades a l'empara del conveni i en relació als fons ja compromesos per la Comunitat Valenciana en data 31 de desembre de 2013, en l'execució de les actuacions pendents de finalitzar.  
I en prova de conformitat, firmen la present addenda per duplicat i en queda un exemplar en poder de cada una de les parts firmants, en el lloc i la data indicats abans.  
  
Pel Ministeri d'Educació, Cultura i Esport,  
El ministre d'Educació, Cultura i Esport,  
José Ignacio Wert Ortega  
  
Per la Comunitat Valenciana,  
La consellera d'Educació, Cultura i Esport de la Comunitat Valenciana  
M.ª José Catalá Verdet  
  
  
ANNEX  
Relació de places públiques compromeses a l'empara del Conveni de col·laboració amb la Comunitat Valenciana per al finançament de places públiques del primer cicle d'Educació Infantil en el marc del Pla Educa3 l'any 2011  
  
Localitat Places  
Aigües 41  
Rótova 41  
Gandia 70  
Domeño 37  
Tavernes de la Valldigna 53  
Busot 66  
Vall d'Alba 50  
Aielo de Malferit 92  
Albuixech 73  
Navarrés 43  
Guadasséquies 15  
Tuéjar 11  
Finestrat 40  
Biar 79  
Almenara 206  
Miramar 79  
Serra 82  
Aldaia 140  
Quatretonda 36  
Montroi 64  
Llocnou de Sant Jeroni 30  
Pedralba 41  
Total 1.389